ซิโก้ ให้โอกาสหน้าใหม่โชว์ นัดดวลเรดดิ้ง
ซิโก้ เกียรติศักดิ์ เสนาเมือง กุนซือ ใหญ่ทัพ ช้างศึก ทีมชาติไทย ลั่นเกม ดวล เดอะรอยัล เรดดิ้ง ยอดทีมใน เดอะแชมเปียนชิพ ที่จะเดินทางมาดวลแข้งกับ ไทยแลนด์ออลสตาร์ ในศึกลูกหนังนัดพิเศษ เรดดิ้ง เอฟซี ไทยแลนด์ ทัวร์ 2015 ให้โอกาสกับนักเตะคลื่นลูกใหม่ครบเซต ยันหากกิตติพงษ์ วงษ์มา, สหรัฐ กันยะโรจน์ และ กิตติไกร จันทรักษา สามารถโชว์ฟอร์มได้ดีเตรียมดันต่อชุดปรีโอลิมปิกทันที ส่วน บิ๊กเปี๊ยก ดร.องอาจ ก่อสินค้า ประธานทีพีแอล ยืนยันเลื่อนโปรแกรมไทยพรีเมียร์ลีกเพียง 2 คู่ ในวันที่ 15 ก.ค.58 เพื่อหลบการมาเยือนเมืองไทยของ หงส์แดง ลิเวอร์พูล ทีมแชมป์ยุโรป 5 สมัยจากเกาะอังกฤษ,ศึกลูกหนังนัดพิเศษ เรดดิ้ง เอฟซี ไทยแลนด์ ทัวร์ 2015 สโมสรลูกหนังเมืองผู้ดี เดอะ รอยัล เรดดิ้ง ทีมในลีกเดอะแชมเปียนชิพ ภายใต้การบริหารจัดการของกลุ่มนักธุรกิจคนไทยอย่าง คุณหญิง ศศิมา ศรีวิกรม์ ประธานกรรมการและผู้ถือหุ้นสโมสรเรดดิ้ง ร่วมกับสัมฤทธิ์ ธนะกาญจนสุทธิ์ กรรมการบริษัท และผู้ถือหุ้นสโมสรเรดดิ้งที่เตรียมนำแข้งเมืองผู้ดีเดินทางมาเยือนไทยและลงเล่นเกมอย่างเป็นทางการ 1 นัด พบไทยแลนด์ ออลสตาร์ โดยเกมการแข่งขันจะมีขึ้นในวันที่ 8 ก.ค.58 ที่สนามศุภชลาศัย,โดยทีมชาติไทยภายใต้การนำทัพของ ซิโก้ เกียรติศักดิ์ เสนาเมือง กุนซือใหญ่ จะเรียกนักเตะทั้ง 25 รายมารายงานตัว ในวันจันทร์ที่ 6 ก.ค.นี้ เวลา 11.00 น. ที่โรงแรมเอสซีปาร์ค หลังจากนั้นจะมีการเดินทางไปฝึกซ้อมในช่วงเย็นทันที ซึ่งภายหลังการประกาศรายชื่อนักเตะไทยแลนด์ออลสตาร์ 25 รายไปแล้วนั้น ล่าสุด ซิโก้ เกียรติศักดิ์ เสนาเมือง ออกมายืนยันว่าพร้อมที่จะให้โอกาสกับนักเตะทุกคนได้ลงแสดงศักยภาพของตัวเองเท่าเทียมกันโดยเฉพาะนักเตะที่เรียกเข้ามาใหม่และไม่เคยผ่านทีมชาติไทยชุดไหนมาก่อน,ขุมกำลังที่เลือกมาถือว่าเป็นหน้าใหม่แทบจะทั้งนั้น ที่เราเลือกตัวแบบนี้ก็เพราะอยากจะเห็นทรัพยากรนักเตะใหม่ๆบ้าง โดยเฉพาะ 3 นักเตะอย่างกิตติพงษ์ วงษ์มา, สหรัฐ กันยะโรจน์, กิตติไกร จันทรักษา ที่ไม่เคยติดทีมชาติชุดไหนมาก่อนและอายุยังน้อยๆหากโชว์ฟอร์มดีจริงก็จะเตรียมดันต่อถึงทีมชาติไทยชุดปรีโอลิมปิกก็เป็นได้ เช่นเดียวกับในรายของชุมพล บัวงาม แม้ว่าจะอายุค่อนข้างเยอะแต่ตำแหน่งเซ็นเตอร์เรามีน้อยถ้าฟอร์มดีเหมือนเล่นสโมสรก็แน่นอนแหละว่าจะถูกผลักดันสู่ทีมชาติชุดใหญ่ต่อไป,ขณะเดียวกัน ทาง บิ๊กเปี๊ยก ดร.องอาจ ก่อสินค้า ประธานบริษัทไทยพรีเมียร์ลีก จำกัด หรือ ทีพีแอล ยืนยันขยับโปรแกรมการแข่งขันฟุตบอลโตโยต้า ไทยพรีเมียร์ลีก ประจำวันที่ 15 ก.ค.58 คู่ของ ราชนาวี พบ แบงค็อก ยูไนเต็ด และสุพรรณบุรี เอฟซี พบ ชัยนาท ฮอร์นบิล เพื่อหลีกทางให้กับการแข่งขันฟุตบอลนัดพิเศษ ทรู ซุปเปอร์ โทรฟี-ลิเวอร์พูล ทัวร์ 2015 ในวันที่ 14 ก.ค.นี้,โดยก่อนนี้เป็นที่คาดกันว่าตัวผู้เล่นของทีม ทรู ออลสตาร์ ภายใต้การคุมทัพของ ซิโก้ เกียรติศักดิ์ เสนาเมือง ที่เตรียมจะลงพบกับลิเวอร์พูล จะเน้นใช้งานผู้เล่นจากแบงค็อก ยูไนเต็ด และสุพรรณบุรี เอฟซี เป็นหลัก ซึ่ง ปธ.ทีพีแอล ได้ยืนยันเลื่อนโปรแกรมของทั้ง 2 ทีมนี้ออกไปเรียบร้อยแล้ว,นอกจากนี้ ตัวผู้เล่นจากสโมสรบีอีซี เทโรศาสน ที่เป็นแกนหลักของทีมชาติไทยนั้น บิ๊กเปี๊ยก เผยว่า ยังไม่ได้รับแจ้งเรื่องเลื่อนโปรแกรม แต่พร้อมรับมือด้วยการกำหนดวันที่ 29 ก.ค.58 ไว้แข่งขันหากมีการเลื่อนโปรแกรม
ซิโก้ เกียรติศักดิ์ เสนาเมือง กุนซือทีมชาติไทย ลั่นเกม ดวล เรดดิ้ง ยอดทีมใน เดอะแชมเปียนชิพ ที่จะเดินทางมาดวลแข้งกับ ไทยแลนด์ออลสตาร์ ในศึกลูกหนังนัดพิเศษ เรดดิ้ง เอฟซี ไทยแลนด์ ทัวร์ 2015  ให้โอกาสกับนักเตะคลื่นลูกใหม่ครบเซต
เรดดิ้ง เอฟซี ไทยแลนด์ ทัวร์ 2015,ไทยแลนด์ออลสตาร์,เรดดิ้ง,คุณหญิง ศศิมา ศรีวิกรม์,สัมฤทธิ์ ธนะกาญจนสุทธิ์,เกียรติศักดิ์ เสนาเมือง,ดร.องอาจ ก่อสินค้า,ข่าวกีฬา,ไทยรัฐออนไลน์